4. การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

 ลักษณะผลิตภัณฑ์ของบริษัท คือ สื่อโฆษณาภายนอกที่อยู่อาศัย (Out of Home Media) ที่มีความหลากหลายทั้งด้านรูปแบบ ขนาด สถานที่ติดตั้ง เทคนิค นวัตกรรม และการนำเสนอ เพื่อให้สามารถสนองความต้องการของตลาดและกลุ่มลูกค้าเป้าหมายที่แตกต่างกัน โดยมีจุดติดตั้งครอบคลุมพื้นที่ทั้งในย่านธุรกิจและแหล่งชุมชน ทั้งในเขตกรุงเทพมหานคร ปริมณฑลและต่างจังหวัด

 ในการประกอบธุรกิจมีรายได้ 2 รูปแบบ คือ การให้เช่าสื่อโฆษณา และการรับจ้างดำเนินการจัดทำ และผลิตงานโฆษณา ซึ่งโดยส่วนใหญ่ลูกค้าที่ต้องการใช้สื่อโฆษณาของบริษัทต้องให้บริษัทเป็นผู้ผลิตภาพโฆษณาด้วย ทั้งนี้เพื่อคุ้มครองในเรื่องการรับประกันภาพโฆษณา

 การดำเนินธุรกิจ ดำเนินงานโดยบริษัท มาสเตอร์ แอด จำกัด (มหาชน) และ บริษัท มาสเตอร์ แอนด์ มอร์ จำกัด โดยมีการแบ่งขอบเขตของการดำเนินธุรกิจ จากขนาดพื้นที่ของสื่อโฆษณาเป็นหลัก บริษัทมาสเตอร์ แอด จำกัด (มหาชน) จะมุ่งเน้นผลิตสื่อโฆษณาขนาดใหญ่ มีพื้นที่มากกว่า 60 ตารางเมตร ในขณะที่ บริษัท มาสเตอร์ แอนด์ มอร์ จำกัด จะผลิตสื่อโฆษณาขนาดเล็กที่มีพื้นที่ต่ำกว่า 60 ตารางเมตร

สื่อโฆษณาแต่ละประเภทของ บริษัท มาสเตอร์ แอด จำกัด (มหาชน) บริษัท มาสเตอร์ แอนด์ มอร์ จำกัด บริษัท มาโก้ ไรท์ ซายน์ จำกัด และ บริษัท เทค อะ ลุค จำกัด สามารถสรุปได้ดังนี้

ก. สื่อโฆษณาของบริษัท มาสเตอร์ แอด จำกัด (มหาชน)

แบ่งออกได้เป็น 4 ประเภท ดังนี้

1.  ประเภท Billboard หมายถึง ป้ายโฆษณาที่สามารถแสดงภาพนิ่ง และภาพพลิกสลับ
    ตั้งอยู่ริมถนนสายหลัก ทั้งในกรุงเทพฯ และต่างจังหวัดในหัวเมืองใหญ่
    รวมถึงริมทางด่วนทั้งขั้นที่ 1 และ 2

2.  ประเภท Transit ซึ่งประกอบด้วย

  Transit Link สื่อโฆษณา ณ
  บริเวณทางเดินเชื่อมต่อระหว่างรถไฟฟ้าใต้ดินสถานีสุขุมวิทและรถไฟฟ้าบีทีเอส สถานีอโศก
  มีพื้นที่โฆษณารวม 100 ตารางเมตร ประกอบด้วยสื่อโฆษณารูปแบบกล่องไฟ (Light box)
  จำนวน 8 จุด

3.  ประเภท Malls ซึ่งประกอบด้วย

  Centerpoint @ Central World สื่อโฆษณาที่ตั้งอยู่บนพื้นที่ชั้น 7-8 ของศูนย์การค้า
  Central World ประกอบด้วยสื่อโฆษณาที่ทันสมัยด้วยรูปแบบดีไซน์และนวัตกรรม
  ซึ่งสามารถสื่อสารได้อย่างดีกับกลุ่มเป้าหมายที่เป็นคนรุ่นใหม่

4.  ประเภท Made to order หมายถึง
    สื่อโฆษณาที่ผลิตขึ้นมาเป็นพิเศษเฉพาะกิจตามความต้องการของลูกค้าหรืองานนั้นๆ เช่น
    การก่อสร้างโครงป้ายหลากหลายขนาด โดยปกติจะไม่มีพื้นที่ หรือรูปแบบตายตัว เช่น Mock
    Up , Display Booth รวมไปถึงการจัด Event Activities ต่างๆ

ข. สื่อโฆษณาของบริษัท มาสเตอร์ แอนด์ มอร์ จำกัด

แบ่งออกได้เป็น 3 ประเภท ดังนี้

1.  ประเภท Street Furniture ซึ่งประกอบด้วย

    1.  City Vision BTS สื่อโฆษณารูปแบบ Trivision
        ติดตั้งบริเวณเสาตอม่อของสถานีรถไฟฟ้าบีทีเอส ทั้ง 20 สถานี

    2.  City Vision Flyover สื่อโฆษณารูปแบบ Trivision
        ติดตั้งบริเวณตอม่อของสะพานข้ามแยกสำคัญๆทั่วกรุงเทพฯ

2.  ประเภท Transit ซึ่งประกอบด้วย

    1.  City Griplight Express สื่อโฆษณารูปแบบกล่องไฟ
        ติดตั้งบริเวณตู้เก็บเงินทางด่วนขั้นที่ 1

    2.  City Vision BTS Walkway สื่อโฆษณารูปแบบ Trivision
        ตั้งอยู่บริเวณทางเดินเชื่อมต่อของรถไฟฟ้าบีทีเอสสถานีอนุสาวรีย์ และสถานีสนามกีฬา

    3.  City Lightbox BTS Walkway สื่อโฆษณารูปแบบกล่องไฟ
        ตั้งขนานไปกับทางเดินอยู่บริเวณจุดเชื่อมต่อของรถไฟฟ้าบีทีเอสสถานีอนุสาวรีย์
        และสถานีสนามกีฬา

    4.  Mochit Station สื่อโฆษณาในพื้นที่ของสถานีขนส่งหมอชิตใหม่
        ประกอบด้วยสื่อโฆษณารูปแบบกล่องไฟทั้งภายในและภายนอกสถานี

3.  ประเภท Malls ได้แก่ Siam Square Billboard
    สื่อป้ายโฆษณาที่ตั้งอยู่บริเวณพื้นที่สยามสแควร์ แหล่งช้อปปิ้งของวัยรุ่น วัยทำงาน คนรุ่นใหม่

ค. การผลิตอุปกรณ์ไตรวิชั่นของบริษัท มาโก้ ไรท์ ซายน์ จำกัด

บริษัท มาโก้ ไรท์ ซายน์ จำกัด
ผู้ผลิตอุปกรณ์ไตรวิชั่นเพื่อเพื่อผลิตและให้บริการกับลูกค้าทั้งในประเทศและต่างประเทศรวมถึงเพื่อใช้งานและจัดจำหน่ายต่อไป

ง. สื่อโฆษณาของบริษัท เทค อะ ลุค จำกัด

บริษัท เทค อะ ลุค จำกัด ให้บริการสื่อโฆษณาอิเลคทรอนิกส์ ขนาดใหญ่ หรือ LED Billboard
ติดตั้งบริเวณลานด้านหน้า ห้างสรรพสินค้า เซ็นทรัล เวิลด์ พลาซ่า

รายละเอียดของสื่อป้ายโฆษณาประเภทต่างๆ

1.  สื่อโฆษณาภายใต้การดำเนินงานของบริษัท มาสเตอร์ แอด จำกัด (มหาชน)

    1.  Billboard

  สื่อโฆษณาที่มีประสิทธิภาพสูงสุด เป็นสื่อที่ได้รับการพัฒนาให้มีความทันสมัย โดดเด่น
  ดึงดูดสายตาด้วยจุดติดตั้งป้ายโฆษณาในหลายพื้นที่ อาทิ บริเวณริมทางด่วน ริมถนนสายหลัก
  บริเวณย่านธุรกิจ และแหล่งชุมชนทั้งในกรุงเทพฯ และต่างจังหวัด
  ด้วยความหลากหลายของรูปแบบโครงสร้างช่วยสร้างภาพลักษณ์ให้สินค้าที่ลงโฆษณาโดดเด่น
  สวยงาม ดึงดูดทุกสายตาของผู้พบเห็น อันได้แก่ โครงสร้างเสาเดี่ยว (Monopole)
  โครงสร้างเสาคู่ (Double Column) โครงสร้างเหล็กฉากถักใยแมงมุม (Steel Truss)
  และโครงสร้างอื่น ๆ ตามความต้องการของลูกค้า

  ณ วันที่ 31 ธันวาคม 2552 บริษัทมีโครงในรูปแบบ Billboard
  ภาพนิ่งที่ใช้ในการดำเนินธุรกิจจำนวน 100 ป้าย
  จากสรุปผลดำเนินการโดยสามารถแบ่งตามจุดติดตั้งโครงได้ดังนี้

  ณ วันที่ 31 ธันวาคม 2552 บริษัทสื่อโฆษณารูปแบบ Billboard ที่ใช้ในการดำเนินธุรกิจจำนวน
  190ป้าย จากสรุปผลดำเนินการโดยสามารถแบ่งตามจุดติดตั้งโครงได้ดังนี้

  ----------------------------------------- -----------------------------
                                            ร้อยละของพื้นที่โฆษณารวม

  ริมถนนสายหลักในเขตกรุงเทพฯ, ทางด่วน           137

  ริมถนนสายปริมณฑล                            41

  ริมถนนสายหลักในต่างจังหวัด                     12

  รวม                                       190
  ----------------------------------------- -----------------------------

  ณ วันที่ 31 ธันวาคม 2552 มีอัตราการใช้งานเฉลี่ยอยู่ที่ 54.3% ของสื่อโฆษณา Billboard
  ทั้งหมด

2.  Transit Media

Transit Link Media

  สื่อโฆษณา ณ พื้นที่บริเวณทางเชื่อมต่อระหว่างรถไฟฟ้าใต้ดิน สถานีสุขุมวิท กับรถไฟฟ้าบีทีเอส
  สถานีอโศก ตอบรับกลุ่มเป้าหมายที่เป็นนักศึกษา คนทำงาน นักธุรกิจ
  ประกอบด้วยสื่อโฆษณาประเภทกล่องไฟ Light box และ sticker wraps จำนวน 8
  จุดติดตั้ง ได้แก่

-   Column-Light box (N) Ad สื่อโฆษณาประเภท Lightbox และ sticker wrap
    ติดตั้งอยู่บริเวณบันไดเลื่อน สื่อมีขนาด 3.34 X 1.7 เมตร รวมพื้นที่ 5.68 ตารางเมตร

-   Column-Light box (S) Ad สื่อโฆษณาประเภท Lightbox และ sticker wrap
    ติดตั้งอยู่บริเวณมุมทางเดิน ด้านฝั่งถนนสุขุมวิท สื่อมีขนาด 3.34 X 1.7 เมตร รวมพื้นที่
    5.68 ตารางเมตร

-   Column-Light box (M) Ad สื่อโฆษณาประเภท Lightbox และ sticker wrap
    ติดตั้งอยู่บริเวณมุมทางเดิน ด้านฝั่งถนนสุขุมวิท สื่อมีขนาด 3.34 X 1.7 เมตร รวมพื้นที่
    5.68 ตารางเมตร

-   Roof Ad. สื่อโฆษณาประเภท Sticker Wrap ติดตั้งอยู่บริเวณเพดานของทางเชื่อมต่อ
    สื่อมีขนาด 5.60 X 5.20 เมตร รวมพื้นที่ 22.96 ตารางเมตร

-   Low Bulkhead Ad สื่อโฆษณาประเภท Sitcker Wrap มีลักษณะคล้าย Banner
    ติดตั้งอยู่บริเวณพื้นที่ด้านข้างระหว่างบันไดเลื่อนทั้งสอง สื่อมีขนาด 1.20 X 4.40 เมตร
    รวมพื้นที่ 5.28 ตารางเมตร

-   Top Bulkhead Ad สื่อโฆษณาประเภท Sitcker Wrap มีลักษณะคล้าย Banner
    ติดตั้งอยู่บริเวณพื้นที่ด้านบนเหนือบันไดเลื่อน สื่อมีขนาด 1.20 X 4.40 เมตร รวมพื้นที่ 5.28
    ตารางเมตร

-   Ceiling Ad สื่อโฆษณาประเภท Sitcker Wrap ติดตั้งอยู่บริเวณเพดานเหนือบันไดเลื่อน
    สื่อมีขนาด 9.42 X 4.20 M รวมพื้นที่ 39.56 ตารางเมตร

-   Ramp Ad สื่อโฆษณาประเภท Light box ติดตั้งอยู่บริเวณ BTS Ramp สื่อมีขนาด 0.9 X
    8.37 เมตร รวมพื้นที่ 7.53 ตางรางเมตร

  ณ. วันที่ 31 ธันวาคม 2552 มีอัตราการใช้งานเฉลี่ยปี 2552 อยู่ที่ 66.67%

1.  Malls Media

  สื่อโฆษณาที่อยู่ในห้างสรรพสินค้าชั้นนำ ได้แก่

1.  Centerpoint@Central World

  สื่อโฆษณา Centerpoint@Central World ตั้งอยู่บนพื้นที่ CenterPoint ชั้น 7 – 8
  ของศูนย์การค้า Central World ด้วยคอนเซ็ปต์ Teensetter of Asia
  ประกอบด้วยสื่อโฆษณาที่ทันสมัย ดังนี้

-   Gateway C2 สื่อโฆษณาบริเวณทางเข้า กับสุดยอดนวัตกรรม ดีไซน์จอภาพแบบ Free Form
    คมชัดและแตกต่างไม่ซ้ำใคร กับแอนนิเมชั่น ที่พร้อมโลดแล่นไป กับไลฟ์สไตล์วัยมันส์

-   Gateway Poster ปลุกจินตนาการกับสื่อโฆษณา บนเสาด้านหน้าโครงการ ด้วยสื่อ Light
    box Poster และ จอ LCD ในรูปแบบ Digital Poster ที่สามารถโต้ตอบกันได้

-   Trivision Bar ตอกย้ำทุกข้อความ กับ Trivision Indoor ขนาดใหญ่ที่พลิกภาพ
    โฆษณาได้ถึง 3 ภาพ โดดเด่นด้วยจุดติดตั้งบริเวณหน้าทางเข้าโรงละคร อินดี้ อิน เฮ้าส์

-   Meeting Point Pole จุดนัดพบกลาง Event Hall โดดเด่นสะดุดตารองรับทุกไอเดีย
    ด้วยการตกแต่งรอบเสาแบบ Mock up หรือ Pop up

-   Play Wall สื่อโฆษณาที่ใช้พื้นที่บริเวณกรอบโดยรอบในการโฆษณาและพื้นที่
    ส่วนกลางเป็นรูปแบบ Digital Media ที่สามารถเพิ่มเทคนิค การโฆษณาในรูปแบบ
    Interactive ต่างๆ

2.  สื่อป้ายโฆษณาภายใต้การดำเนินงานของบริษัท มาสเตอร์ แอนด์ มอร์ จำกัด

1.  City Vision BTS

  BTS City Vision เป็นสื่อป้ายโฆษณาในรูปแบบ Trivision ขนาด 4.00 x 2.00 เมตร
  ติดตั้งในระดับสายตาสูงจากพื้นถนน 1 เมตร บริเวณเสาตอม่อใต้สถานีรถไฟฟ้า BTS จำนวน 20
  สถานี รวมจุดติดตั้งสื่อป้ายโฆษณาทั้งสิ้น 187 จุด
  บริษัทเป็นผู้ประกอบการรายเดียวที่ได้รับอนุญาตให้ติดตั้งสื่อป้ายโฆษณาบริเวณเสาตอม่อใต้สถานีรถไฟฟ้าทุกสถานี
  เป็นระยะเวลาทั้งสิ้น 9 ปี มีอัตราการใช้งานอยู่ที่ร้อยละ 70.31 %

2.  City Vision Flyover

  เป็นสื่อโฆษณาบริเวณเสาตอม่อสะพานข้ามแยกสำคัญในกรุงเทพมหานครจำนวน 11 สะพาน
  สามารถสะกดทุกสายตากลุ่มเป้าหมายด้วยไตรวิชั่นพลิกเปลี่ยน 3 ภาพ
  สร้างความน่าสนใจและสร้างสีสันให้เส้นทางคมนาคมสายหลักทั่วกรุงเทพมหานครได้เป็นอย่างดีรับสายตาทั้งกลุ่มเป้าหมายที่สัญจรไปมาตามท้องถนนและทางเท้าปัจจุบันมีจำนวนทั้งสิ้น
  119 ป้าย มีรายละเอียดดังนี้

+-----------------------------------------------------+----------------+
|                                                     | จำนวน (ป้าย)    |
+-----------------------------------------------------+----------------+
| สะพานข้ามแยกราชเทวี                                   | 8              |
|                                                     |                |
| สะพานข้ามแยกประตูน้ำ                                   | 8              |
|                                                     |                |
| สะพานข้ามแยกยมราช                                    | 8              |
|                                                     |                |
| สะพานข้ามแยกศรีอยุธยา-ราชปรารถ                         | 9              |
|                                                     |                |
| สะพานข้ามแยกจตุจักร                                    | 25             |
|                                                     |                |
| สะพานข้ามแยกรัชดา-ลาดพร้าว                             | 18             |
|                                                     |                |
| สะพานข้ามแยกประดิษฐ์มนูธรรม-ลาดพร้าว                     | 7              |
|                                                     |                |
| สะพานข้ามแยกประดิษฐ์มนูธรรม-เกษตร-สุขาภิบาล               | 4              |
|                                                     |                |
| สะพานข้ามแยกศรีนครินทร์ - อ่อนนุช                         | 12             |
|                                                     |                |
| สะพานข้ามแยกศรีนครินทร์ - พัฒนาการ                       | 10             |
|                                                     |                |
| สะพานข้ามแยกศรีนครินทร์ – อุดมสุข                         | 10             |
|                                                     |                |
| รวม                                                 | 119            |
+-----------------------------------------------------+----------------+

  ณ. วันที่ 31 ธันวาคม 2552 มีอัตราการใช้งานเฉลี่ยอยู่ที่ 40% ของสื่อ City Vison
  Flyover ทั้งหมด

3.  City Grip Light Express

  Grip Light เป็นสื่อป้ายโฆษณาที่กรอบทำด้วยอลูมิเนียม
  และป้ายด้านหลังประกอบด้วยแผ่นพลาสติกประกบกับแผ่นอะครีลิคซึ่งอยู่ด้านหน้า
  โดยมีภาพโฆษณาซึ่งพิมพ์ลงบนไวนิลแบบโปร่งแสงคั่นกลาง ทำให้ภาพโฆษณาสวยงามเหมือนจริง
  Griplight มีขนาดป้าย 0.84 x 0.84 ติดตั้งอยู่บริเวณตู้เก็บเงินทางด่วนขั้นที่ 1 จำนวน 15
  ด่าน รวมป้ายโฆษณาทั้งสิ้น 79 ป้าย ปัจจุบันมีอัตราการใช้งานอยู่ที่ 100%

4.  BTS Walk Way

  BTS Walk Way เป็นสื่อป้ายโฆษณาในรูปแบบ Street Furniture
  ติดตั้งบริเวณทางเดินเชื่อมต่อของรถไฟฟ้า BTS บริเวณสถานีอนุสาวรีย์ชัยสมรภูมิ
  และสถานีสนามกีฬาแห่งชาติ ประกอบด้วยสื่อโฆษณา 2 รูปแบบ คือ

-   City Vision BTS Walkway ติดตั้งบริเวณทางเดินเชื่อมต่อสถานีรถไฟฟ้า BTS
    สถานีอนุสาวรีย์ชัยสมรภูมิ จำนวน 4 ป้าย และ สถานีสนามกีฬาแห่งชาติ จำนวน 4 ป้าย
    ขนาดป้าย 3.5 x 1.5 เมตร แนวตั้ง มีลักษณะเป็น Trivision สามารถแสดงภาพได้ 3
    ภาพต่อ 1 ป้าย

-   City Light Box BTS Walkway ติดตั้งบริเวณทางเดินเชื่อมต่อสถานีรถไฟฟ้า BTS
    สถานีอนุสาวรีย์ชัยสมรภูมิ จำนวน 36 ป้าย และ สถานีสนามกีฬาแห่งชาติ จำนวน 19 ป้าย
    ขนาดป้ายมี 2 ขนาด ได้แก่ ขนาด 1.20 x 2.90 เมตร และขนาด 1.2 x 2.80 เมตร
    (แนวนอน)

  ณ. วันที่ 31 ธันวาคม 2552 มีอัตราการใช้งานเฉลี่ยอยู่ที่ ร้อยละ 31.06% ทั้งหมด

5.  Mochit Station

  Morchit Station สื่อโฆษณาในพื้นที่ของสถานีขนส่งหมอชิตใหม่
  ประกอบด้วยสื่อโฆษณารูปแบบกล่องไฟทั้งภายในและภายนอกสถานี จำนวน 4 รูปแบบ คือ

-   Main Entrance Lightbox จำนวน 4 ป้าย
    ตั้งบริเวณด้านหน้าประตูทางเข้าอาคารผู้โดยสารชั้น 1

-   Sky Walkway Lightbox จำนวน 16 ป้าย ติดตั้งบริเวณทางเชื่อม
    หรือจุดพักผ่อนที่เชื่อมต่อระหว่างอาคารผู้โดยสารชั้น 3 ไปยังชานชาลารถปรับอากาศ

-   Ground Walkway Lightbox จำนวน 2 ป้าย
    ติดตั้งบริเวณทางเดินจากป้ายจอดรถประจำทาง และแหล่งร้านค้า
    เพื่อเดินทางไปยังอาคารผู้โดยสาร

-   Escalator Head Lightbox จำนวน 1 ป้าย
    ติดตั้งอยู่ด้านบนของบันไดเลื่อนที่จะไปสู่อาคารชั้น 3
    ซึ่งเป็นสถานที่จำหน่ายและอาคารผู้โดยสารสำหรับผู้ต้องการไปยังภาคอีสาน

  ณ. วันที่ 31 ธันวาคม 2552 มีอัตราการใช้งานเฉลี่ยปี 2552 อยู่ที่ ร้อยละ 40.87%

6.  Siam Square Billboard

  Siam Square Billboard ป้ายโฆษณาขนาด 7.5 x 8 เมตร ติดตั้งอยู่บนอาคาร Milk
  Plus ในสยาม สแควร์

  ณ. วันที่ 31 ธันวาคม 2552 มีอัตราการใช้งานเฉลี่ยปี 2552 อยู่ที่ ร้อยละ 79.17%

ค. ผลิตอุปกรณ์ไตรวิชั่นภายใต้การดำเนินงานของบริษัท มาโก้ ไรท์ ซายน์ จำกัด

บริษัท มาโก้ ไรท์ ซายน์ จำกัด จะทำการผลิตอุปกรณ์บนพื้นที่โรงงานผลิตภาพของบริษัท มาสเตอร์
แอด จำกัด (มหาชน) บริเวณถนนวิภาวดี-รังสิต
ซึ่งสามารถดำเนินการประกอบอุปกรณ์ไตรวิชั่นได้ตั้งแต่ต้นปี 2547 โดยมีกำลังการผลิตไม่ต่ำกว่า
8,000 ตารางเมตรต่อปี

ง. สื่อป้ายโฆษณาภายใต้การดำเนินงานของบริษัท เทค อะ ลุค จำกัด

LED Board เป็นสื่อป้ายโฆษณาในรูปแบบอิเลคทรอนิกส์ ขนาด 10.56 เมตร x 12.48 เมตร
รวมพื้นที่การแสดงผลทั้งสิ้น 131.78 ตารางเมตร ติดตั้งพื้นที่แรก คือ
ลานด้านหน้าเซ็นทรัลเวิลด์พลาซ่า แยกราชประสงค์ ด้วยความทันสมัยของเทคโนโลยีการผลิต
จึงทำให้จอภาพแสดงผลได้อย่างชัดเจนทั้งในเวลากลางวันและเวลากลางคืนในการนำเสนอข้อมูลข่าวสารในรูปแบบของข่าวเหตุการณ์ปัจจุบัน
รายงานผลกีฬาล่าสุด ภาพยนตร์ ดนตรี รายการบันเทิงรูปแบบต่างๆ
และที่สำคัญการร่วมเล่นเกมแบบ Interactive ความบันเทิงแนวใหม่

การตลาดและภาวะการแข่งขัน

กลยุทธ์การแข่งขัน

แนวทางที่บริษัทให้ความสำคัญในการดำเนินงาน เพื่อเพิ่มความสามารถในการแข่งขัน มีดังต่อไปนี้

1.  การหาพื้นที่ติดตั้งสื่อป้ายโฆษณาที่มีศักยภาพในการดำเนินธุรกิจ

  พื้นที่ติดตั้งสื่อโฆษณาเป็นปัจจัยที่มีความสำคัญต่อการตัดสินใจใช้บริการของลูกค้า
  บริษัทจึงให้ความสำคัญในเรื่องการสรรหาและกำหนดพื้นที่ติดตั้งเป็นอย่างมาก
  โดยมีการทำวิจัยอย่างละเอียดถึงปริมาณความหนาแน่นของชุมชนในแต่ละพื้นที่
  ปริมาณความหนาแน่นของการจราจร ทำให้บริษัทมีจุดติดตั้งป้ายโฆษณากระจายอยู่เป็นจำนวนมาก
  ตลอดสองข้างทางด่วนยกระดับขั้นต่างๆ รวมไปถึงป้ายโฆษณาทั้งขนาดกลาง และขนาดใหญ่
  บริเวณถนนมอเตอร์เวย์
  มุ่งสู่สนามบินแห่งชาติสุวรรณภูมินอกจากนี้บริษัทยังมีการขยายจุดติดตั้งสื่อป้ายโฆษณาไปยังพื้นที่ชานเมืองและในต่างจังหวัดเพิ่มขึ้น
  เนื่องจากปัจจุบันมีการขยายตัวของชุมชนเมือง และการกระจายตัวของชุมชน
  ซึ่งการขยายตัวของชุมชนจะนำไปสู่การเติบโตของธุรกิจสื่อป้ายโฆษณา
  ปัจจุบันบริษัทมีจุดติดตั้งสื่อป้ายโฆษณาในพื้นที่ต่างจังหวัดโดยเฉพาะอย่างยิ่งในจังหวัดที่เป็นแหล่งธุรกิจ
  หรือแหล่งท่องเที่ยวสำคัญ เช่น เชียงใหม่ ภูเก็ต ชลบุรี เป็นต้น
  ซึ่งได้รับการตอบรับจากลูกค้าเป็นอย่างดี

2.  การให้ความสำคัญในเรื่องของเทคโนโลยี การสร้างสรรค์นวัตกรรม
    เพื่อเพิ่มมูลค่าของสื่อโฆษณา รวมถึง การเพิ่มประเภทสื่อโฆษณา

  บริษัทให้ความสำคัญกับการใช้เทคโนโลยีเพื่อเพิ่มประสิทธิภาพของสื่อโฆษณาที่มีอยู่
  การสรรหานวัตกรรมใหม่ๆที่สามารถเพิ่มมุลค่าให้กับสื่อโฆษณา
  และสามารถสนองความต้องการของตลาดอย่างแท้จริง
  รวมทั้งดำเนินการสรรหาสื่อโฆษณาประเภทอื่นๆ เพื่อเพิ่มทางเลือกให้แก่ลูกค้า
  โดยมีการศึกษาเทคโนโลยีต่างๆ จากสื่อโฆษณาของต่างประเทศอย่างสม่ำเสมอ
  ทั้งจากการศึกษานิตยสารด้านโฆษณาชั้นนำในต่างประเทศ
  และการส่งทีมงานไปศึกษาดูงานสื่อโฆษณาต่างประเทศ
  เพื่อนำเทคโนโลยีมาปรับใช้ให้เหมาะสมนอกจากนี้ การร่วมทุนของบริษัทกับบริษัท เคลียร์ ชาแนล
  อินเตอร์เนชั่นแนล จำกัด ผู้นำทางด้านสื่อโฆษณาภายนอกที่อยู่อาศัยจากประเทศอังกฤษ
  ในการจัดตั้งบริษัท มาสเตอร์ แอนด์ มอร์ จำกัด ก่อให้เกิดการแลกเปลี่ยนข้อมูล
  ความรู้ในเรื่องของเทคโนโลยีในการนำมาสร้างความน่าสนใจให้กับสื่อโฆษณา
  และเพิ่มประเภทสื่อโฆษณา
  เพื่อเป็นการเพิ่มทางเลือกให้กับเจ้าของสินค้าได้บรรลุวัตถุประสงค์ทางการตลาด

3.  การผลิตงานที่มีคุณภาพตรงตามความต้องการของลูกค้า

  บริษัทตระหนักว่างานที่มีคุณภาพจะสามารถสร้างความไว้วางใจที่ดีกับลูกค้า
  และก่อให้เกิดการดำเนินธุรกิจอย่างต่อเนื่อง
  บริษัทจึงให้ความสำคัญในเรื่องคุณภาพของชิ้นงานเป็นอย่างมาก
  โดยมีบริษัทในเครือที่ทำหน้าที่ในการผลิตภาพโฆษณา
  ซึ่งทำให้สามารถควบคุมคุณภาพของงานได้อย่างใกล้ชิด
  สำหรับในบางชิ้นงานที่ได้มีการจ้างบริษัทอื่น ๆ ให้ทำการผลิต
  บริษัทมีฝ่ายผลิตโฆษณาทำหน้าที่ตรวจสอบคุณภาพของชิ้นงานทั้งในเรื่องของสี รูปแบบ
  ให้เป็นไปตามความต้องการของลูกค้า

4.  การร่วมงานกับผู้ร่วมงาน (Partner) ที่มีประสบการณ์ในการดำเนินธุรกิจ

  การร่วมงานกับผู้ร่วมงานที่มีประสบการณ์ในการดำเนินธุรกิจ ทำให้บริษัทได้เรียนรู้เทคโนโลยี
  และแนวทาง

  ในการดำเนินธุรกิจเพิ่มขึ้น โดยปัจจุบันบริษัท มาสเตอร์ แอด จำกัด (มหาชน)
  ได้มีการร่วมมือทางธุรกิจกับบริษัทชั้นนำ อาทิ

-   บริษัท เคลียร์ ชาแนล อินเตอร์เนชั่นแนล จำกัด ผู้นำทางด้านสื่อโฆษณาภายนอกที่อยู่อาศัย
    จากประเทศอังกฤษ ด้วยการร่วมทุนในการก่อตั้งบริษัท มาสเตอร์ แอนด์ มอร์ จำกัด
    เพื่อให้บริการด้านสื่อโฆษณากลางภายนอกที่อยู่อาศัย

-   บริษัท อิงค์เจ็ท อิมเมจเจส (ประเทศมาเลเซีย) จำกัด ด้วยการร่วมทุนในการก่อตั้งบริษัท
    อิงค์เจ็ท อิมเมจเจส (ประเทศไทย) จำกัด
    ก่อให้เกิดการแลกเปลี่ยนเทคโนโลยีในเรื่องของการพิมพ์ภาพโฆษณาขนาดใหญ่
    ซึ่งสามารถรองรับงานพิมพ์ ได้ทั้งในรูปแบบ In door และ Out door

5.  การสร้างความสัมพันธ์ที่ดีกับลูกค้า

  บริษัท มาสเตอร์ แอด จำกัด (มหาชน) เน้นการสร้างความสัมพันธ์ที่ดีกับลูกค้าอย่างต่อเนื่อง
  นอกเหนือจากการให้บริการที่มีคุณภาพ รวดเร็ว และตรงตามสัญญาที่ได้ทำไว้กับลูกค้าแล้ว
  เพื่อสร้างความประทับใจและมอบความรู้สึกที่อบอุ่นให้กับลูกค้า บริษัท
  เตรียมพร้อมในการสร้างสรรค์กิจกรรมดี ๆ เพื่อกระชับความสัมพันธ์ที่ดีแก่ลูกค้า
  กับกิจกรรมพิเศษมากมายภายในโครงการ MACO VIP Club
  มอบให้สำหรับลูกค้าของบริษัทอย่างต่อเนื่อง เพื่อตอกย้ำ
  แบรนด์และสร้างความเป็นหนึ่งในใจลูกค้าตลอดไป

ลักษณะลูกค้าเป้าหมาย

ลูกค้าของบริษัทสามารถจำแนกได้เป็น 2 ประเภทหลัก ตามลักษณะการติดต่อ ดังนี้

1.  ลูกค้าประเภทบริษัทตัวแทนโฆษณา (Agency)

  คือ บริษัทตัวแทนโฆษณา
  ซึ่งทำหน้าที่เป็นตัวแทนเจ้าของผลิตภัณฑ์หรือบริการในการติดต่อให้บริษัทเป็นผู้ผลิตและติดตั้งสื่อป้ายโฆษณาให้กับผลิตภัณฑ์หรือบริการของลูกค้าของตนเอง

2.  ลูกค้าที่เป็นเจ้าของผลิตภัณฑ์โดยตรง (Direct Client)

  คือ บริษัท ห้างร้านเอกชน รวมถึงองค์กรของรัฐบาลและรัฐวิสาหกิจทั่วไป
  ที่เป็นผู้ประกอบการในธุรกิจต่างๆ ซึ่งเป็นเจ้าของผลิตภัณฑ์ หรือบริการโดยตรง
  ลูกค้าลักษณะนี้จะติดต่อกับบริษัทโดยไม่ผ่านบริษัทตัวแทนโฆษณา
  เพื่อให้บริษัทเป็นผู้ผลิตและติดตั้งสื่อป้ายโฆษณาตามรายละเอียดและรูปแบบที่ได้ตกลงกัน

  ปี 2552 บริษัทมีลูกค้าที่เป็นตัวแทนบริษัทโฆษณาจำนวน 65 ราย คิดเป็นสัดส่วนรายได้ประมาณ
  30% ของรายได้ มาจากบริการและขายสินค้า ลูกค้าที่เป็นเจ้าของผลิตภัณฑ์โดยตรง 169 ราย
  คิดเป็นสัดส่วนรายได้ประมาณ 70% ของยอดรายได้จากบริการและการขายสินค้า

สัดส่วนลูกค้ารายใหญ่ 10 รายแรกต่อรายได้รวมในช่วงระยะเวลา 3 ปีที่ผ่านมาสามารถสรุปได้ดังนี้

การจำหน่ายและช่องทางการจำหน่าย

ในการจำหน่ายสื่อโฆษณาของบริษัท สามารถสรุปช่องทางการจำหน่ายได้ดังนี้

1.  ผ่านพนักงานขายของบริษัท
    บริษัทจะติดต่อกับลูกค้าที่มีศักยภาพในการใช้สื่อโฆษณาภายนอกที่อยู่อาศัย
    เพื่อเสนอทางเลือกในการประชาสัมพันธ์สินค้าของลูกค้า และเป็นการแนะนำบริษัทต่อลูกค้า
    โดยบริษัทมีการจัดทำเอกสารประกอบการขาย
    ซึ่งอธิบายรายละเอียดโดยเบื้องต้นของสื่อโฆษณาประเภทต่างๆ
    เพื่อให้การสื่อสารข้อมูลสู่กลุ่มลูกค้าเป็นไปอย่างสมบูรณ์ ถูกต้องและง่ายต่อการตัดสินใจ

2.  ผ่านสื่อโฆษณาของบริษัท เนื่องจากสื่อโฆษณาของบริษัทอยู่ภายนอกที่อยู่อาศัย
    จึงสามารถจัดเป็นช่องทางการจำหน่ายของบริษัทได้อีกทางหนึ่ง
    ลูกค้าของบริษัทโดยส่วนใหญ่จะเป็นผู้ติดต่อกับบริษัทจากการพบเห็นสื่อป้ายโฆษณาของบริษัท
    ซึ่งได้มีการระบุชื่อบริษัทและเบอร์โทรศัพท์ไว้

3.  ผ่านการเผยแพร่ข้อมูลบริษัทผ่านสื่อต่างๆ ได้แก่

-   เว็บไซต์ของบริษัท บริษัทมีการจัดทำเว็บไซต์ www.masterad.com เพื่อเผยแพร่ข่าวสาร
    และสินค้าของบริษัท เพื่อให้ลูกค้าสามารถทราบถึงข้อมูลเบื้องต้นของบริษัทได้

-   การจัดทำ Web Link เพื่อเชื่อมโยง Website ของบริษัท กับ Website
    ที่ได้รับความนิยมทั้งในและต่างประเทศ

-   สื่อทางอิเลคทรอนิกส์

-   สื่อทางสิ่งพิมพ์ต่างๆ

-   การลงโฆษณาในหนังสือพิมพ์รายวัน

-   การลงโฆษณาในหนังสือนิตยสาร

-   การลงโฆษณาในหนังสือ The Advertising

-   การลงโฆษณาในหนังสือของสมาคมป้ายโฆษณากลางแจ้ง

    -   จอ LED Central World

    -   การจัดทำวารสารราย 2 เดือนของบริษัท ที่เรียกว่า Maco Post
        เพื่อเผยแพร่สื่อโฆษณาของบริษัท รวมถึงกิจกรรมต่างๆของบริษัท
        สู่กลุ่มลูกค้าของบริษัทกว่า 2,000 ราย

ช่องทางการจัดจำหน่ายเหล่านี้ มีการจัดการบริหารงานอย่างมีระบบ
เพื่อประโยชน์ในการจำหน่ายสื่อโฆษณาของบริษัทเป็นสำคัญ
โดยภายหลังจากการได้รับการติดต่อจากลูกค้า
ส่วนลูกค้าสัมพันธ์จะสอบถามความต้องการของลูกค้าในเบื้องต้น
และจัดส่งลูกค้าให้กับฝ่ายการขายและการตลาด
ซึ่งมีประสบการณ์ในการเสนอสื่อโฆษณาเป็นผู้ดำเนินการประสานงานติดตามดูแลลูกค้าต่อไป

นโยบายราคา

ในการกำหนดราคาการใช้บริการสื่อป้ายโฆษณาและการผลิตงานสื่อโฆษณา
บริษัทมีนโยบายกำหนดราคาโดยคำนึงถึงปัจจัยต่างๆ ดังนี้

1.  จุดติดตั้งสื่อโฆษณา เนื่องจากจุดติดตั้งสื่อโฆษณาส่วนใหญ่ของบริษัทอยู่ใน prime area
    มีความหนาแน่นของชุมชนมาก ทำให้บริษัทสามารถกำหนดราคาค่าเช่าสื่อโฆษณาในอัตราที่สูงได้

2.  ต้นทุนการเช่าสถานที่ติดตั้งสื่อโฆษณา และต้นทุนการก่อสร้างสื่อโฆษณานั้นๆ
    จะมีผลต่อการกำหนดราคาค่าใช้บริการสื่อโฆษณา

3.  ต้นทุนการผลิตสื่อประเภทนั้นๆ ทั้งในด้านขนาด และความละเอียดของตัวงาน เช่น
    การผลิตสื่อโฆษณาประเภท Trivision จะมีต้นทุนที่สูงกว่าการผลิตสื่อโฆษณา Billboard
    ส่งผลให้ราคาค่าใช้บริการสื่อโฆษณาประเภท Trivision สูงกว่าของ Billboard

4.  ระยะเวลาการใช้สื่อโฆษณาของลูกค้า
    บริษัทกำหนดให้ลูกค้าต้องทำสัญญาในการใช้สื่อโฆษณาเป็นระยะเวลาต่อเนื่องไม่น้อยกว่า 3
    เดือน อย่างไรก็ดีกรณีที่ลูกค้าทำสัญญาในระยะเวลาที่นานกว่านั้น
    บริษัทจะกำหนดราคาที่ต่ำลงเนื่องจากบริษัทมีความเสี่ยงในการดำเนินงาน
    และมีต้นทุนการดำเนินงานที่ลดลง

5.  ปริมาณการซื้อสื่อโฆษณาของลูกค้า โดยทั่วไปผลิตภัณฑ์ 1 ผลิตภัณฑ์ มักจะใช้สื่อโฆษณา 2-3 จุด
    เพื่อเป็นการจูงใจให้ลูกค้ามีการใช้สื่อเพิ่มขึ้น
    บริษัทจึงมักเสนอราคาที่ต่ำลงในกรณีที่ลูกค้ามีการใช้สื่อโฆษณาหลายจุด หรือหลายประเภท

6.  ต้นทุนการดำเนินงานของบริษัท ในการกำหนดราคาบริษัทได้คำนึงถึงต้นทุนอื่นๆ ที่เกี่ยวข้อง
    ทั้งในด้านต้นทุนผันแปรที่เกี่ยวข้องกับสื่อนั้นโดยตรง เช่น ค่าเช่า ค่าเบี้ยประกันภัย ค่าไฟฟ้า
    ค่าภาษีป้าย ค่าบำรุงรักษา และต้นทุนคงที่ เช่น เงินเดือนพนักงาน
    เพื่อให้บริษัทสามารถสร้างผลกำไรจากการดำเนินงานได้

แนวโน้มอุตสาหกรรมและ สภาพการแข่งขันในอุตสาหกรรม

อุตสาหกรรมโฆษณาถือเป็นดัชนีชี้วัดสถานการณ์ทางเศรษฐกิจได้ดี เพราะหากเศรษฐกิจสื่อแววไม่ดี
ค่าใช้จ่ายที่ถูกตัดเป็นอันดับแรก คือ งบโฆษณาประชาสัมพันธ์ อุตสาหกรรมสื่อโฆษณาโดยรวมในปี
2552 ถือเป็นปีที่ตลาดโฆษณาค่อนข้างประสบปัญหาหนัก ต่อเนื่องมาจากปี 2551
ทั้งจากวิกฤตแฮมเบอร์เกอร์ที่เกิดขึ้นในปี 2551-2552 นักโฆษณาหลายคนทำนายไว้ล่วงหน้าว่า
ปีนี้อุตสาหกรรมโฆษณาคงติดลบอย่างน้อย 5% ถึง 8% จากมูลค่ารวมเกือบ 9 หมื่นล้านบาท
อันเป็นผลลัพธ์จากปัญหารุมเร้าทั้งเศรษฐกิจของโลก และการเมืองภายในประเทศ

เปิดศักราชปี 2552 ผลของวิกฤตแฮมเบอร์เกอร์เริ่มเห็นชัด
การใช้เงินโฆษณาทั้งบริษัทข้ามชาติและบริษัทคนไทยเริ่มลดลง สื่อโทรทัศน์ สื่อหลักที่มีสัดส่วนเกือบ
60% ของงบโฆษณาโดยรวมติดลบเป็นครั้งแรกถึง 4.94%
ถือเป็นสัญญาณไม่ดีต่ออุตสาหกรรมโฆษณาโดยรวม ซึ่งเมื่อสรุปตัวเลข 6 เดือนแรกของปี 2552
อุตสาหกรรมโฆษณาติดลบ 5.11% มีมูลค่าการใช้งบรวม 41,936 ล้านบาท

ครึ่งปีหลัง ภายใต้นโยบายการกระตุ้นเศรษฐกิจของรัฐบาล
โดยอัดเม็ดเงินเข้าสู่ภาคธุรกิจและประชาชน
รวมทั้งการสร้างความเชื่อมั่นต่อสายตาของนักลงทุนชาวต่างประเทศ
ที่รัฐบาลผลักดันให้เกิดขิ้นผ่านกิจกรรมต่าง ๆ ไม่ว่าจะเป็นงบไทยเข้มแข็งที่เริ่มขึ้นในเดือนตุลาคม
ทำให้การใช้เงินในอุตสาหกรรมกลับมาฟื้นตัวอย่างรวดเร็ว บริษัท เดอะ นีลเส็น คอมปะนี จำกัด 
สรุปตัวเลขการใช้งบโฆษณาผ่านสื่อปี 2552 เปรียบเทียบปี 2551  มีมูลค่า 90,217 ล้านบาท
เติบโตจากปี 2551 ที่ 0.11% หรือเป็นมูลค่า 97 ล้านบาท

ในขณะที่การขยายตัวของยอดการใช้เงินโฆษณาผ่านสื่อต่างๆ ในปี 2552 ไม่ว่าจะเป็นสื่อวิทยุ
หนังสือพิมพ์ นิตยสาร ภาพรวมยังมีการชะลอตัวลงต่อเนื่องจากปี 2551 มากถึง 7 – 12%
ส่วนสื่อโฆษณาภายนอกที่อยู่อาศัยภาพรวมมีการเติบโตขึ้นเล็กน้อยประมาณ 1.7%
ซึ่งเป็นผลมาจากการขยายตัวเชิงบวกของสื่อเคลื่อนที่ในปี 2552 ที่เพิ่มขึ้นจากปี 2551 ถึง 27.92%
หรือเป็นมูลค่าที่เพิ่มขึ้น 383 ล้านบาท
ในขณะที่สื่อภายนอกที่อยู่อาศัยประเภทอื่นได้รับผลกระทบจากการลดงบโฆษณา
มีผลให้มูลค่าลดลงจากปี 2551

สัดส่วนการใช้สื่อโฆษณา

[]

สำหรับภาวะการแข่งขันในธุรกิจสื่อโฆษณาภายนอกที่อยู่อาศัย จากปัญหาภาวะเศรษฐกิจที่ถดถอยต่างๆ
ทำให้บริษัทผู้ให้บริการทางด้านสื่อโฆษณาภายนอกที่อยู่อาศัย ต้องเพิ่มมูลค่าของการขายสื่อโฆษณา
เพื่อสร้างให้เกิดความคุ้มค่าสูงสุดต่อลูกค้า
ทั้งในแง่ของจุดติดตั้งที่ต้องตอบสนองและเข้าถึงกลุ่มเป้าหมายอย่างชัดเจน
การนำเทคโนโลยีและนวัตกรรมที่หลากหลายเข้ามาใช้ เพื่อทำให้สื่อโฆษณามีความน่าสนใจมากขึ้น
การนำเสนอผลงานโดยใช้ความสร้างสรรค์ในแง่ของไอเดีย
แทนที่จะเป็นการขายเพียงพื้นที่สื่อโฆษณา รวมไปถึงการผสานกิจกรรมทางการตลาดเข้ากับสื่อโฆษณา
ซึ่งในปี 2552 จุดแข็งของบริษัทคือบทบาทของการเป็นที่ปรึกษาการใช้สื่อโฆษณาภายนอกที่อยู่อาศัย
สร้างความแตกต่างด้วยนวัฒกรรมและแนวคิด ที่ต้องเข้าใจการใช้ชีวิต
แนวคิดและความสนใจของผู้บริโภค เพื่อเป็นตัวกำหนดว่า จะใช้วิธีการอะไร นวัตกรรมอะไร
และแนวคิดการสื่อสารอะไร
ที่จะทำให้การใช้สื่อโฆษณานอกบ้านไม่เป็นเพียงองค์ประกอบหนึ่งของการสื่อสาร
แต่กลายมาเป็นจุดหลักในการเชื่อมโยงประสบการณ์ระหว่างผู้บริโภคและสินค้าของลูกค้าได้

แนวโน้มสื่อโฆษณาภายนอกที่อยู่อาศัยในปีที่ผ่านมาและปีต่อไปมีผลมาจากพฤติกรรมของผู้บริโภคที่เปลี่ยนแปลงไป
รวมทั้งการพัฒนาของระบบขนส่งมวลชน เช่น การเปิดสถานี BTS เพิ่มขึ้นอีก 1 สถานี
คือสถานีวงเวียนใหญ่ หรือการเปิดให้บริการแอร์พอร์ตลิงค์สุวรรณภูมิ Express Line และ City
Line ได้ทำให้สถานีเชื่อมต่อกลายเป็นจุดสำคัญที่นักโฆษณา และเจ้าของผลิตภัณฑ์ให้ความสนใจ
ในขณะที่สื่อ ambient
จะถูกนำมาใช้งานโดยสินค้าต่างๆเพื่อสื่อสารโดยตรงกับผู้บริโภคและใช้ในการสร้างการจดจำและย้ำตราผลิตภัณฑ์
ทั้งหมดนี้คือแนวทางของบริษัทในการสร้างมูลค่าเพิ่ม
เพื่อสร้างแรงจูงใจให้ลูกค้ากลุ่มเป้าหมายมาใช้บริการกับสื่อโฆษณาของบริษัทฯ มากขึ้น

การจัดหาผลิตภัณฑ์และการให้บริการ

การจัดให้ได้มาซึ่งผลิตภัณฑ์เพื่อจำหน่าย

การจัดหาพื้นที่ติดตั้งและผลิตสื่อป้ายโฆษณา

ในการจัดหาพื้นที่ติดตั้งและผลิตสื่อป้ายโฆษณาแต่ละประเภท บริษัทมีการดำเนินการดังต่อไปนี้

1.  ทำการศึกษาและวิจัยเพื่อหาพื้นที่ที่มีศักยภาพในการลงทุนติดตั้งสื่อป้ายโฆษณา
    โดยปัจจัยสำคัญที่ใช้ใน

  การประกอบการพิจารณา ได้แก่

-   ความหนาแน่นของประชากร

-   ปริมาณของยานพาหนะที่วิ่งผ่านพื้นที่

-   ความดึงดูดสายตาของพื้นที่ติดตั้ง

2.  เมื่อบริษัทกำหนดจุดติดตั้งสื่อป้ายโฆษณาที่มีศักยภาพได้แล้ว จะติดต่อเช่าพื้นที่เพื่อติดตั้งโครง
    หรือเช่า

  โครงที่มีอยู่ หรือขอสัมปทานในพื้นที่นั้นๆ แล้วแต่กรณี เพื่อใช้ในการติดตั้งสื่อป้ายโฆษณา
  ปัจจุบันอายุสัญญาเช่าพื้นที่โดยเฉลี่ยของบริษัทอยู่ที่ 3 ปี เช่าโครงอยู่ที่ 3-10 ปี
  และสัญญาสัมปทานอยู่ที่ 3-9 ปี

3.  หลังจากนั้น ฝ่ายวิศวกรรมและก่อสร้างจะออกแบบโครงสร้างสื่อป้ายโฆษณาให้เหมาะสมกับพื้นที่
    โดยไม่

  ขัดกับหลักเกณฑ์การก่อสร้างป้ายโฆษณาตามเทศบัญญัติการควบคุมอาคารของกรุงเทพมหานคร
  หรือหน่วยงานของกรมโยธาธิการท้องถิ่นนั้นๆ ซึ่งในการออกแบบการก่อสร้าง
  ทางบริษัทจะคำนึงถึงความเหมาะสม และความปลอดภัยของชุมชน บริเวณใกล้เคียงเป็นสำคัญ

4.  ยื่นแบบขอติดตั้งสื่อป้ายโฆษณาต่อหน่วยงานราชการในเขตพื้นที่นั้นๆ
    ซึ่งเกณฑ์ในการพิจารณาอนุญาต

  ติดตั้งสื่อป้ายโฆษณาจะเน้นความปลอดภัยของผู้อยู่อาศัยในชุมชนนั้นๆ เป็นสำคัญ

5.  หลังจากแบบโครงร่างได้รับการอนุญาตจากเขตแล้ว
    บริษัทจะให้บริษัทผู้รับเหมาก่อสร้างทำการเสนอราคา

  โดยส่วนใหญ่บริษัทจะมีการดำเนินธุรกิจกับ บริษัท เอาท์ดอร์ คอนสตรั่คชั่น จำกัด บริษัท
  เอาท์ออฟโฮมมีเดีย จำกัด บริษัท เจที คอนสตรัคชั่น จำกัด บริษัท แกรนด์ ควอลิตี้ จำกัด
  เป็นต้น ซึ่งบริษัทดังกล่าวไม่มีความเกี่ยวข้องกับบริษัท
  แต่มีประสบการณ์ในการก่อสร้างและผลิตสื่อป้ายโฆษณามาเป็นเวลานาน
  เป็นผู้ทำการก่อสร้างหรือผลิตสื่อป้ายโฆษณาตามแบบที่ได้รับอนุญาต
  โดยในการก่อสร้างจะมีทีมงานวิศวกรของบริษัทเป็นผู้ตรวจสอบและควบคุมงาน
  ระยะเวลาในการก่อสร้างหรือผลิตสื่อป้ายโฆษณาแต่ละประเภทจะขึ้นกับรายละเอียดและขนาดของสื่อนั้นๆ
  สำหรับสื่อป้ายโฆษณาขนาดใหญ่ เช่น Billboard และ Trivision
  จะใช้เวลาก่อสร้างประมาณ 30-45 วัน
  แม้ว่าบริษัทจะส่งงานการก่อสร้างและผลิตให้บริษัทอื่นก็ตาม
  ทางบริษัทก็มีการส่งวิศวกรไปควบคุมงาน ทำให้บริษัทสามารถควบคุมคุณภาพของงานได้

6.  ในกรณีที่บริษัทไม่มี Location ตามจุดที่ลูกค้าต้องการ
    ฝ่ายสถานที่ก็จะทำการเช่าโครงป้ายจากบริษัท/

  บุคคล หรือนิติบุคคล ที่มีโครงป้ายอยู่ในจุดที่ลูกค้าต้องการ
  โดยจะติดต่อเช่าจากผู้ที่เป็นเจ้าของโครงป้ายดังกล่าว
  และส่งเรื่องให้ฝ่ายผลิตเพื่อผลิตงานป้ายเพื่อตอบสนองความต้องการและสร้างความพึงพอใจของลูกค้า
  ในการติดต่อเช่าโครงบริษัทจะติดต่อเช่าโครงจากบริษัท /นิติบุคคล หรือบุคคล ที่มีโครงป้ายอยู่ใน
  location ที่ตรงกับความต้องการของลูกค้า อาทิเช่น บริษัท เอาท์ดอร์ คอนสตรั่คชั่น จำกัด,
  บริษัท เอาท์ออฟโฮมมีเดีย จำกัด โรงแรมบางกอกพาเลซ , เอสจันทร์ แอดเวอร์ไทซิ่ง แอนด์
  เทรดดิ้ง ซึ่งบริษัท หรือนิติบุคคลดังกล่าวไม่มีความเกี่ยวข้องกับบริษัทแต่อย่างใด
  ทั้งนี้การเช่าโครงป้ายจะพิจารณาตามความต้องการของลูกค้าเป็นหลักว่าต้องการ location ใด
  จึงจะดำเนินการเช่าโครงป้ายจากบริษัทหรือบุคคลที่เป็นเจ้าของโครงป้ายนั้นๆ ต่อไป

การผลิตงานโฆษณา

ในการผลิตงานโฆษณากับลูกค้า บริษัทมีการดำเนินการดังต่อไปนี้

1.  ทำสัญญาและทำความเข้าใจกับลูกค้าถึงประเภทสื่อป้ายโฆษณา ระยะเวลาในการโฆษณา
    รูปแบบรายละเอียดของ

  งานโฆษณา โดยส่วนใหญ่บริษัทจะรับผลิตงานโฆษณาตามแบบที่ลูกค้าได้จัดเตรียมไว้
  เพื่อลดขั้นตอนในการออกแบบงานโฆษณา

2.  หลังจากนั้น บริษัทจะส่งผ่านขั้นตอนการผลิตภาพโฆษณาต่อยังบริษัทอื่น
    เพื่อทำการผลิตงานตามแบบที่ได้

  ตกลงไว้กับลูกค้า ปัจจุบันบริษัทไม่มีนโยบายการผลิตภาพโฆษณาเอง
  โดยเฉพาะงานผลิตภาพด้วยมือที่ใช้แรงงานคนเป็นสำคัญ เนื่องจากบริษัทพิจารณาแล้วว่า
  การจ้างผลิตภาพโฆษณามีต้นทุนในการดำเนินงานที่ต่ำกว่าการลงทุนในเครื่องจักรและทำการผลิตเอง
  อีกทั้งสื่อป้ายโฆษณาในแต่ละประเภทเหมาะกับลักษณะภาพพิมพ์ที่แตกต่างกัน
  และในช่วงที่บริษัทรับงานพร้อมกันเป็นจำนวนมาก
  การกระจายงานให้ผู้ผลิตภาพโฆษณาหลายรายทำให้บริษัทสามารถส่งมอบงานได้อย่างรวดเร็ว
  และทันตามกำหนด อย่างไรก็ดี บริษัทมีการร่วมลงทุนกับบริษัท อิงค์เจ็ท อิมเมจเจส (เอ็ม)
  เอสดี เอ็น บีเอชดี จำกัด จากประเทศมาเลเชีย เพื่อจัดตั้งบริษัท อิงค์เจ็ท อิมเมจเจส
  (ประเทศไทย) จำกัด ทำการผลิตภาพโฆษณาระบบพิมพ์ภาพอิงค์เจ็ท
  ซึ่งเป็นระบบพิมพ์ภาพส่วนใหญ่ที่บริษัทใช้ในการงานโฆษณา
  ดังนั้นในกรณีที่เป็นงานภาพพิมพ์ระบบอิงค์เจ็ท
  โดยส่วนใหญ่บริษัทจะส่งมอบงานให้บริษัทร่วมดังกล่าว
  เนื่องจากมีความคล่องตัวในการควบคุมงานและระยะเวลาในการผลิตได้ดี
  แต่เงื่อนไขในการดำเนินธุรกิจเป็นไปตามการค้าปกติ
  ซึ่งบริษัทไม่มีข้อสัญญาและข้อผูกมัดในการส่งงานใดๆทั้งสิ้น
  และหากปริมาณของงานภาพพิมพ์ระบบอิงค์เจ็ทมีมากขึ้นจนมีสาระ สำคัญ
  บริษัทอาจจะพิจารณาลงทุนเพิ่มในธุรกิจนี้
  นอกจากนี้บริษัทมีการส่งมอบงานผลิตภาพโฆษณาแก่ผู้ผลิตรายอื่น ได้แก่ บริษัท วีอาร์
  แอดเวอร์ไทซิ่ง จำกัด, บริษัท เดอะ เบสท์ จำกัด บริษัท คิวแอดเวอร์ไทซิ่ง จำกัด และบริษัท
  สุเทพการช่าง จำกัด เป็นต้น

3.  บริษัทผู้ผลิตภาพโฆษณาจะผลิตงานตามที่ได้รับมอบหมายโดยใช้ระยะเวลาประมาณ 5-30
    วันในการทำการผลิต

ภาพ ทั้งนี้ขึ้นอยู่กับประเภทของสื่อป้ายโฆษณา หลังจากทำการผลิตภาพเสร็จแล้ว
บริษัทจะทำการตรวจสอบคุณภาพ

ของภาพโฆษณา ให้ถูกต้องตามแบบที่ลูกค้าระบุไว้ ทั้งในด้าน ขนาด วัสดุ สี และรูปแบบ

4.  เมื่อส่งมอบภาพโฆษณาแล้ว บริษัทจะติดตั้งภาพโฆษณาในสื่อป้ายโฆษณาตามที่ได้ตกลงกับลูกค้า

5.  ภายหลังการติดตั้งสื่อป้ายโฆษณา
    ฝ่ายผลิตโฆษณาจะรายงานผลการติดตั้งให้ฝ่ายการตลาดเพื่อตรวจเช็ค

  ความถูกต้องและความสมบูรณ์ของงานให้เป็นไปตามเงื่อนไขที่ระบุไว้ในสัญญากับลูกค้าเมื่อฝ่ายการตลาดรับรองความถูกต้องของงานแล้ว
  ส่วนลูกค้าสัมพันธ์จะทำการถ่ายภาพสื่อป้ายโฆษณาที่เสร็จสมบูรณ์แล้ว
  และจัดส่งให้ลูกค้าพร้อมจดหมายแสดงความขอบคุณที่ใช้บริการ

6.  เมื่อครบกำหนดการติดตั้งงานโฆษณาบริษัทจะรื้อถอนชิ้นงานโฆษณาออกจากจุดติดตั้ง
    โดยกรรมสิทธิ์ในชิ้น

  งานจะเป็นไปตามที่ระบุไว้ในสัญญา ส่วนใหญ่ลูกค้าจะไม่ต้องการมีกรรมสิทธิ์ในชิ้นงานโฆษณา
  เนื่องจากมักจะไม่สามารถนำมาใช้งานต่อได้อีก กรณีที่กรรมสิทธิ์เป็นของบริษัท
  บริษัทจะมอบหมายให้ผู้รับเหมารื้อถอนชิ้นงาน เป็นผู้รื้อถอนและจัดเก็บ
  เพื่อนำไปใช้ประโยชน์อย่างอื่น ชดเชยกับค่าใช้จ่ายในการรื้อถอน

การผลิตงานโครงการ หรือชิ้นงานพิเศษ

1.  ประสานงานด้านแนวคิด ทิศทาง และรูปแบบสื่อโฆษณาร่วมกับฝ่ายขาย

2.  กำหนดรูปแบบหลักและแนวทางของสื่อโฆษณาร่วมกับ Project Manager

3.  เจรจาต่อรอง และสรุปผลการเจรจากับพันธมิตรด้านสถานที่ เทคโนโลยี คอนเทนต์

4.  จัดทำรูปแบบโครงการเพื่อนำเสนอเจ้าของที่ (Proposal)

5.  จัดทำความเป็นไปได้ของโครงการในลักษณะแผนการเงินของโครงการ

6.  ทำสัญญาโครงการ (MOU)

7.  ควบคุมดูแลการติดตั้ง ก่อสร้างโครงการ

8.  วางแผนด้านการขาย การอบรมเกี่ยวกับการขาย
    และการสร้างแรงจูงใจในการขายสื่อโฆษณาร่วมกับฝ่ายขาย

การพัฒนาสื่อโฆษณา

ในการพัฒนาสื่อโฆษณา
บริษัทฯมีการจัดทำแผนโครงการและศึกษาความเป็นไปได้ร่วมกับฝ่ายขายและการตลาดดังรายละเอียดการดำเนินงานดังต่อไปนี้

1.  การเตรียมการจัดทำแผนโครงการ (Business Plan)

2.  ทำการศึกษาและวิจัย(Marketing Research) วิเคราะห์ แนวโน้มของตลาด
    และสื่อโฆษณาประเภทต่างๆ

3.  ศึกษาความต้องการของตลาด เพื่อประเมิณความเป็นไปได้ทางด้านการขายและการตลาด

4.  วิเคราะห์สถานการณ์ทางการตลาด(SWOT Analysis) : วิเคราะห์หาจุดแข็ง(Strength)
    จุดอ่อน(Weakness) โอกาส(Opportunity) และอุปสรรค(Threat)

5.  กำหนดกลยุทธ์เพื่อวิเคราะห์กลุ่มเป้าหมาย(STP Strategy)
    เป็นการกำหนดกลยุทธ์เพื่อระบุกลุ่มลูกค้าเป้าหมายด้วยการแบ่งส่วนตลาด(Segmentation)
    กลุ่มลูกค้าเป้าหมาย (Target Market) และการวางตำแหน่ง(Positioning)

6.  วางแผนเกี่ยวกับส่วนผสมทางการตลาด ทางด้านสินค้าและบริการ(Product) ราคา(Price)
    ช่องทางการจัดจำหน่าย(Place) การส่งเสริมการจัดจำหน่าย(Promotion)

7.  ดำเนินการติดต่อ ประสานงานกับพันธมิตรที่เกี่ยวข้องกับโครงการด้านสถานที่ เทคโนโลยี
    คอนเทนต์

8.  รวมรวมข้อมูลทางด้านการตลาดจากทางพันธมิตรที่เกี่ยวข้องกับโครงการด้านสถานที่
    เทคโนโลยี คอนเทนต์

9.  ประสานงานกับฝ่ายผลิตด้านการผลิตวัสดุ และพันธมิตรด้านการผลิต

10. สำรวจพื้นที่ และกำหนดจุดติดตั้ง

การควบคุมและประเมินผล

1.  ควบคุมและตรวจสอบคุณภาพสื่อโฆษณาที่ติดตั้งแล้วเสร็จ

2.  ควบคุมดูแลงบประมาณการตลาดสื่อโฆษณา ให้เป็นไปตามเป้าหมายที่วางไว้

3.  ติดตาม ประเมิณผล รายงานการขายของสื่อโฆษณา

4.  ติดตามประเมิณผลการสื่อสารทางการตลาด

5.  ปรับแผนกลยุทธ์ทางการตลาด ให้สอดคล้องกับสถานการณ์การแข่งขัน
    และปรับปรุงพัฒนาสื่อโฆษณา

การให้บริการหลังการขาย    

         บริษัทได้ตระหนักถึงความสำคัญของการให้บริการหลังการขาย
โดยบริษัทจัดส่งรูปถ่ายป้ายโฆษณาที่แล้วเสร็จให้ลูกค้ารับทราบทาง E-mail ภายใน 24 ชั่วโมง
พร้อมรูปถ่ายชิ้นงานโฆษณาใส่กรอบรูปหลังลูกค้ามีการตรวจรับมอบงาน
ตลอดจนรายงานสภาพสื่อของป้ายโฆษณาให้แก่ลูกค้าทุกรายได้ทราบเป็นประจำทุกเดือน
เพื่อเป็นการสร้างความมั่นใจให้กับลูกค้าในบริการ โดยทีมงานฝ่ายผลิตงานโฆษณา
จะตรวจสอบสภาพความสมบูรณ์ ความเรียบร้อย
ความส่องสว่างของไฟฟ้าในสื่อป้ายโฆษณาทุกประเภท ภายในวันที่ 25 ของทุกเดือน
เพื่อการจัดทำจดหมายรายงานสภาพสื่อป้ายโฆษณาพร้อมรูปถ่ายให้แก่ลูกค้าได้รับทราบตลอดอายุสัญญา   
นอกจากนี้บริษัทยังได้เล็งเห็นถึงความสำคัญในการให้บริการ
และตรวจสอบแก้ไขสภาพป้ายโฆษณาให้ทันท่วงที
เพื่อให้มีประสิทธิภาพในการโฆษณาสินค้าและบริการสูงสุด บริษัทจึงได้จัดให้บริการสายด่วน
Hotline โทร 081-811-9811 เพื่อรับเรื่องร้องเรียน การแจ้งสภาพป้ายชำรุดขัดข้อง ตลอด 24
ชั่วโมง และในกรณีที่ลูกค้าครบสัญญาเช่าป้ายโฆษณา
ทางฝ่ายการตลาดจะทำหน้าที่ในการเสนอข้อมูลสนับสนุนเพื่อกระตุ้นต่อการตัดสินใจของลูกค้า
อันจะก่อให้เกิดการใช้บริการสื่อป้ายโฆษณาของบริษัทอย่างต่อเนื่อง